Diari Oficial de la Generalitat Valenciana


Sumari del DOGV 3779, del 26-06-2000 (2000/5215)

RESOLUCIÓ d'1 de juny de 2000, del Servei Territorial d'Indústria i Energia de València, per la qual se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions ampliació de la xarxa de distribució de València. Connexió de gas natural a Papas Vicente Vidal. Expedient CBREDE/2000/35.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5215


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ d'1 de juny de 2000, del Servei Territorial d'Indústria i Energia de València, per la qual se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions ampliació de la xarxa de distribució de València. Connexió de gas natural a Papas Vicente Vidal. Expedient CBREDE/2000/35. [2000/Q5215]
  
Als efectes establits en la Llei 34/1998, de 7 d'octubre, del Sector d'Hidrocarburs; en el Reglament General del Servei Públic de Gasos Combustibles, aprovat mitjançant el Decret 2.913/1973, de 26 d'octubre; en l'article 17 de la Llei d'Expropiació Forçosa i 56 del seu reglament, se sotmet a informació pública la sol·licitud les característiques de la qual es detallen a continuació:
  
- Peticionari: Gas Natural SDG, SA, amb domicili a l'efecte de notificacions a l'avinguda de les Balears, número 69, 46936 València.
  
- Objecte de la petició: autorització administrativa i reconeixement de la utilitat pública del projecte d'instal·lacions ampliació de la xarxa de distribució de València. Connexió de Gas Natural a Papas Vicente Vidal, al terme municipal de Benifaió.
  
- Descripció de les instal·lacions: la canalització projectada està dissenyada per a poder subministrar un cabal de 2.000 m³ (n)/h, encara que subministrarà en l'actualitat un cabal de 500 m³ (n)/h, amb una pressió de disseny de 16 bar (alta pressió A), i estarà formada per una canonada d'acer de 1.183 metres de 4- i 2?, la qual donarà subministrament de gas natural a la indústria Papas Vicente Vidal, situada al terme municipal de Benifaió.
  
- Pressupost: dotze milions huit-centes noranta-quatre mil dues-centes seixanta-nou pessetes (88.191.356 PTA).
  
El projecte inclou els plans parcel·laris i la relació concreta i individualitzada dels béns i drets afectats.
  
- Afecció a finques particulars derivada de la construcció del projecte i les seues instal·lacions auxiliars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de dos (2) metres al llarg del gasoducte, un a cada costat de l'eix, per on aniran enterrades la canonada o les canonades que es necessiten per a la conducció del gas, i que s'ajustarà a les següents limitacions:
  
1. Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptats des de l'eix de la canonada.
  
2. Prohibició de realitzar qualsevol tipus d'obra o efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació. En aquesta zona es faran desaparéixer, temporalment, tots els obstacles i es realitzaran les obres necessàries per a l'estesa i la instal·lació de la canalització i els elements annexos, i s'executaran els treballs o les operacions precises per als esmentats fins.
  
Tres. Per al pas dels cables de connexió i el elements dispersors de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on aniran enterrats els cables de connexió. Per als llits dispersors de la protecció catòdica, la franja de terreny on s'estableix la imposició de servitud permanent de pas tindrà com a amplària la corresponent a la de la instal·lació, més un metre (1) a cada costat. Aquestes franges estaran subjectes a les següents limitacions:
  
- Prohibició d'efectuar treballs de llaurada o similars a una profunditat superior a cinquanta centímetres (50), de plantar arbres o arbustos i de realitzar qualsevol tipus d'obra, construcció o edificació a una distància inferior a metre i mig (1,5), a cada costat del cable de connexió o del límit de la instal·lació enterrada dels llits dispersors; es podrà exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es faran desaparéixer tots els obstacles, i també realitzar les obres necessàries per a l'estesa i el muntatge de les instal·lacions i els elements annexos, i s'executaran les obres o operacions precises per als dits fins.
  
Cosa que es fa pública perquè siga coneguda per tota la gent i especialment pels propietaris de terrenys i la resta de titulars afectats pel dit projecte, la relació dels quals s'inclou al final d'aquest anunci, perquè puga ser examinat l'expedient en aquest Servei Territorial d'Indústria i Energia de València, situat al carrer de Gregori Gea, 27, 46140 València, i també els plans parcel·laris a l'ajuntament respectiu, i puguen presentar, en triple exemplar, en aquest servei territorial, les al·legacions que consideren oportunes en el termini de 20 dies a partir de l'endemà de la inserció d'aquest anunci.
  
València, 1 de juny de 2000.- El director territorial: Alejandro Marín Arcas.